رحمن ملک

عبدالرحمن ملک این آئی (پیدائش:12 دسمبر 1951ء سیالکوٹ ،پنجاب) | 23 :فروری 2022ء) ایک پاکستانی سیاست دان اور وفاقی تحقیقاتی ایجنسی کے افسر تھے، انہوں نے 25 مارچ 2008ء سے 16 مارچ 2013ء تک وزیر داخلہ کے طور پر خدمات انجام دیں۔ قومی سیاست میں داخل ہونے سے پہلے، رحمان ملک نے وفاقی تحقیقاتی ایجنسی (ایف آئی اے) میں ایک خصوصی ایجنٹ کے طور پر ایک کامیاب کیریئر اپنایا، بالآخر 1993ء سے 1996ء تک وفاقی تحقیقاتی ایجنسی کے ایڈیشنل ڈائریکٹر جنرل بن گئے۔

تعلیم 
انہوں نے کراچی یونیورسٹی سے ایم ایس سی شماریات کی ڈگری حاصل کی، رحمن ملک کو کراچی یونیورسٹی نے پی ایچ ڈی کی اعزازی ڈگری دی تھی۔

سیاسی زندگی 
رحمان ملکپاکستان پیپلز پارٹی سے تعلق رکھنے والے سیاست دان تھے جو وزیر داخلہ پاکستان رہے۔ سیاست سے پہلے وہ ایف آئی اے کے سربراہ تھے۔
سینیٹر رحمن ملک نے بے نظیر بھٹو کے چیف سکیورٹی آفیسر کے فرائض بھی نبھائے۔ سیاسی عہد میں بھی وہ محترمہ بینظیر بھٹو شہید کے بااعتماد اور وفادار ساتھیوں میں سے تھے۔سینیٹر رحمن ملک نے دہشتگردی کیخلاف جنگ میں بہت اہم اور بہادرانہ کردار ادا کیا۔ وہ 25 مارچ 2008ء سے 16 مارچ 2013ء تک وزیر داخلہ رہے۔
رحمن ملک پاکستان کی تاریخ میں سب سے طویل عرصے تک وزیر داخلہ کے منصب پر فائز رہے۔
ان کا میثاق جمہوریت میں بھی کلیدی کردار رہا ہے۔ انہوں نے ملک کی دو بڑی سیاسی جماعتوں پیپلزپارٹی اور مسلم لیگ ن کے درمیان میں میثاق جمہوریت میں اہم کردار ادا کیا تھا۔ رحمن ملک کراچی میں پیپلز پارٹی اور ایم کیو ایم کے درمیان میں اختلافات کی صورت میں پل کا کردار بھی ادا کرتے تھے۔ وہ 2018ء کو رکن سینیٹ منتخب ہوئے تھے،

اعزازات 
جامعہ کراچی نے اعزازی ڈاکٹریٹ کی ڈگری دی، نیز سینیٹر رحمن ملک کو ان کے بہترین کارکردگی کے بنیاد پر حکومت پاکستان نے ستارہ شجاعت اور نشان امتیاز سے نوازا۔،

تصانیف 

 Modi’s War Doctrine: Indian anti-Pakistan Syndrome
 Coronavirus Covid-19: Threat to National Security Bio-warfare Or Real Virus
 Daesh-ISIS: Rising Monster World Wide : the Inside Account of ISIS and Its Hidden Agenda
 Bleeding Kashmir: Oppressed Kashmiris Waiting for Justice & Plebiscite

وفات 
سینیٹر رحمن ملک کرونا وائرس کے سبب اسلام آباد کے ایک پرائیویٹ اسپتال میں 23 فروری 2022ء کو 70 سال کی عمر میں وفات پا گئے، 
سوگواران میں بیوہ کے علاؤہ دو بیٹے (عمر ملک اور علی ملک) ہیں،

مزید دیکھیے 
 سنھتیا ڈی رچی

حوالہ جات 

1951ء کی پیدائشیں
اقدام قتل سے زندہ بچ جانے والے
اکیسویں صدی کے پاکستانی سیاست دان
انگلستان میں پاکستانی تارکین وطن
بے نظیر بھٹو کی حکومت کا سٹاف اور شخصیات
پاکستان پیپلز پارٹی کے سیاست دان
پاکستانی زیر حراست اور قیدی شخصیات
پاکستانی سرکاری ملازمین
پاکستانی سیاست دان
پاکستانی سینیٹر (14واں پارلیمنٹ)
پاناما دستاویزات میں مذکور شخصیات
پنجابی شخصیات
رکن ایوان بالا پاکستان
سیالکوٹی شخصیات
فضلا جامعہ کراچی
مجلس ایوان بالا پاکستان کے ارکان
مملکت متحدہ کو پاکستانی تارکین وطن
وزرائے داخلہ پاکستان
یوسف رضا گیلانی حکومت
مملکت متحدہ کے وطن گیر شہری
اسلام آباد میں کورونا وائرس کی وبا سے اموات
Short description is different from Wikidata